“நெடுந்தாரகை” ஒரு கப்பலுக்கு இணையான அனைத்து சாதனங்களையும் உள்ளடக்கியதாக உருவாகிறது. வடதாரகைப் படகை விட நவீன வசதிகளைக் கொண்ட இந்தப் படகு 22 மீற்றர் நீளமும் 5.2 மீற்றர் அகலமும் கொண்டது. இது முற்று முழுதாக உருக்கினால் செய்யப்பட்ட படகாகும். இந்தப் படகைக் கட்டுவதற்கு முன்னர் ஆறு பேர்கள் கொண்ட கடல் தொடர்பான பாஸ் மெற்றிக் சேவையர்கள் கடலில் அலை காற்றுக் காலங்களின் நிலமைகள், காற்றின் அடிக்கடி மாறும் தன்மைகள் என கடல் சம்மந்தமான பிரச்சனைகளை ஆராய்ந்து அதற்கமைவாக படகை வடிவமைத்தனர்.